ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 301/55

Rikors ippreżentat fit-8 ta’ Settembru 2010 — Roca Sanitario vs Il-Kummissjoni

(Kawża T-408/10)

()

2010/C 301/88

Lingwa tal-kawża: l-Ispanjol

Partijiet

Rikorrenti: Roca Sanitario, SA (Barcelona, Spanja) (rappreżentanti: J. Folguera Crespo u M. Merola, avukati)

Konvenuta: Il-Kummissjoni Ewropea

Talbiet tar-rikorrenti

— tannulla parzjalment l-Artikoli 1, 2 u 4 tad-Deċiżjoni tal-Kummissjoni Ewropea, tat-23 ta’ Ġunju 2010, sa fejn dawn jirrigwardaw lil Roca Sanitario;

— sussidjarjament, tnaqqas il-multa imposta fuq Roca Sanitario, skont l-argumenti esposti fir-rikors, sa fejn il-Qorti Ġenerali tikkunsidra li huwa rilevati għar-raġunijiet esposti hemmhekk jew għal raġunijiet oħra li l-Qorti Ġenerali tista’ tevalwa;

— sussidjarjament, u fil-każ fejn il-Qorti Ġenerali tiddeċiedi r-rikorsi l-oħra ppreżentati minn Roca France jew Laufen Austria billi tnaqqas il-multa imposta permezz tad-deċiżjoni tal-Kummissjoni Ewropea, tat-23 ta’ Ġunju 2010, għal ksur imwettaq minn dawn il-kumpanniji li magħhom hija responsabbli in solidum Roca Sanitario, tirrikonoxxi d-dritt ta’ Roca Sanitario għal tnaqqis ekwivalenti tal-ammont tal-multa li hija responsabbli in solidum għaliha, u

— tikkundanna lill-Kummissjoni għall-ispejjeż sostnuti minn Roca Sanitario.

Motivi u argumenti prinċipali

Id-deċiżjoni kkontestata f’dan ir-rikors hija l-istess waħda bħal dik ikkontestata fil-Kawżi T-364/10, Duravit et vs Il-Kummissjoni u T-368/10, Rubinetteria Cisal vs Il-Kummissjoni.

Il-motivi u l-argumenti prinċipali huma simili għal dawk invokati f’dawn il-kawżi.

Ir-rikorrenti ssostni, b’mod partikolari, żball manifest ta’ evalwazzjoni fid-determinazzjoni tar-responsabbiltà in solidum għal-ksur allegatament imwettaq minn Roca France u Laufe Austria, peress li nqabeż b’mod kunsiderevoli l-ammont massimu tal-multa li jista’ jiġi impost skont l-Artikolu 23(2) tar-Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (1).

Ir-rikorrenti ssostni wkoll li d-deċiżjoni kkontestata tinjora, mingħajr motivazzjoni, il-prova sostanzjali li hija pproduċiet, li tikkonfuta l-preżunzjoni li r-rikorrenti kienet teżerċità influenza deċiżiva fuq Roca France u Laufen Austria għall-finijiet tal-attribuzzjoni tar-responsabbiltà u tal-kalkolu tal-multa.

Skont ir-rikorrenti, id-deċiżjoni kkontestata tmur kontra d-drittijiet tad-difiża, peress li tibbaża r-responsabbiltà tagħha fuq punti ta’ fatt u fuq evalwazzjonijiet suġġettivi li ma ssemmewx fid-dikjarazzjoni tal-oġġezzjonijiet, u li fir-rigward tagħhom ir-rikorrenti ma ngħatatx l-opportunità li tippreżenta l-kummenti tagħha.

(1) ĠU Edizzjoni Speċjali bil-Malti, Kapitolu 8, Vol. 2, p. 205
MT Il-Ġurnal Uffiċjali tal-Unjoni Ewropea C 317/41

Appell ippreżentat fl-20 ta’ Settembru 2010 minn Allen et mid-digriet mogħti mit-Tribunal għas-Servizz Pubbliku tal-Unjoni Ewropea fit-13 ta’ Lulju 2010 fil-Kawża F-103/09, Allen et vs Il-Kummissjoni

(Kawża T-433/10 P)

()

2010/C 317/74

Lingwa tal-kawża: l-Ingliż

Partijiet

Appellanti: John Allen et (Horspath, ir-Renju Unit) (rappreżentanti: K. Lasok, QC u B. Lask, Barrister)

Appellata: Il-Kummissjoni Ewropea

Talbiet tal-appellanti

— tilqa’ l-appell;

— tannulla d-digriet tat-Tribunal għas-Servizz Pubbliku tal-Unjoni Ewropea (L-Ewwel Awla), tat-13 ta’ Lulju 2010 fil-Kawża F-103/09;

— tirrifjuta l-ewwel u t-tieni eċċezzjoni ta’ ammissibbiltà mqajma mill-appellata; u

— tordna lill-appellata tħallas l-ispejjeż tal-appell.

Aggravji u argumenti prinċipali

Permezz ta’ dan l-appell, l-appellanti qed jitolbu l-annullament tad-digriet tat-Tribunal għas-Servizz Pubbliku tal-Unjoni Ewropea (TSP) tat-13 ta’ Lulju 2010 fil-Kawża F-103/09 Allen et vs Il-Kummissjoni, li permezz tiegħu it-TSP ċaħad bħala inammissibbli r-rikors li permezz tiegħu l-appellanti talbu d-danni u l-annullament ta’ deċiżjoni li rrifjutat li jitħallsu d-danni mġarrba minn kull appellant minħabba l-fatt li ma ġewx reklutati bħala membri tal-persunal temporanju tal-Komunitajiet fiż-żmien meta kienu jaħdmu fl-impriża konġunta Joint European Torus (JET).

Insostenn tal-appell tagħhom, l-appellanti jsostnu li minħabba li f’dan il-kuntest ġie konkluż li japplika l-obbligu li jiġi osservat terminu raġonevoli u, anki li kieku huwa hekk, minħabba l-approċċ tiegħu għat-tul u għall-bidu ta’ dan it-terminu, it-TSP mar kontra l-ġurisprudenza tal-Qorti tal-Ġustizzja u l-prinċipji fundamentali tad-dritt tal-Unjoni Ewropea.
MT Il-Ġurnal Uffiċjali tal-Unjoni Ewropea C 13/30

Rikors ippreżentat fl-1 ta’ Novembru 2010 — Fruit of the Loom vs UASI — Blueshore Management (FRUIT)

(Kawża T-514/10)

()

2011/C 13/58

Lingwa tar-rikors: l-Ingliż

Partijiet

Rikorrenti: Fruit of the Loom, Inc. (Bowling Green, USA) (rappreżentanti: S. Malynicz, Barrister u V. G. Marsland, Solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Partijiet oħra quddiem il-Bord tal-Appell: Blueshore Management SA (Cernusco Sul Naviglio, l-Italja)

Talbiet tar-rikorrenti

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-30 ta’ Awwissu 2010 fil-Każ R 1686/2008-4; u

— tikkundanna lill-UASI u lill-parti l-oħra quddiem il-Bord tal-Appell għall-ispejjeż.

Motivi u argumenti prinċipali

Trade mark Komunitarja rreġistrata li hija s-suġġett tat-talba għal revoka: it-trade mark verbali “FRUIT” għal prodotti fil-klassijiet 18, 24 u 25 — Reġistrazzjoni ta’ trade mark Komunitarja Nru 745216

Proprjetarju tat-trade mark Komunitarja: ir-rikorrenti

Parti li qed titlob ir-revoka tat-trade mark Komunitarja: il-parti l-oħra quddiem il-Bord tal-Appell

Deċiżjoni tad-Diviżjoni tal-Kanċellazzjoni: revoka parzjali tat-trade mark Komunitarja

Deċiżjoni tal-Bord tal-Appell: appell miċħud

Motivi invokati: ir-rikorrenti ssostni illi d-deċiżjoni kkontestata tikser l-Artikolu 15(1) tar-Regolament tal-Kunsill Nru 207/2009, peress li l-Bord tal-Appell ma kkunsidrax (a) il-preżentazzjoni u l-importanza tal-kelma “FRUIT” fit-trade marks murija fil-provi prodotti mill-proprjetarju dwar l-użu, (b) il-provi illi l-proprjetarju kkummerċjalizza b’mod informali l-prodotti tiegħu taħt l-isem “FRUIT”, b’użu verbali ta’ spiss f’negozjati u tranżazzjonijiet mal-klijenti tiegħu, u (c) il-provi dwar l-użu mill-proprjetarju tat-trade mark “FRUIT” bħala parti mill-websajt kummerċjali tiegħu.
(ii)

nota oħra, intitolata The Titlos transaction and possible existence of similar transactions impacting on the euro area government debt or deficit levels (SEC/GovC/X/10/88b).
(2)

It-tieni motiv huwa bbażat fuq il-ksur tal-forom proċedurali sostanzjali (Artikolu 269 TUE, ex Artikolu 253 KE) taħt il-forma ta’ nuqqas ta’ motivazzjoni. Ksur tal-prinċipju ta’ proporzjonalità. Ksur tal-Artikolu 6(3) TUE, minħabba ksur tal-prinċipji fundamentali ta’ aspettattivi leġittimi u ta’ ċertezza legali kif ukoll nuqqas ta’ retroattività tal-liġijiet sostantivi. Ksur tal-Artikolu 32(5) tar-Regolament tal-Kunsill (KE) Nru 1290/2005, tal-21 ta’ Ġunju 2005, dwar il-finanzjament tal-Politika Agrikola Komuni (ĠU L 286M, p. 1). Ksur tal-prinċipju tan-“ne bis in idem”. Ir-rikorrenti ssostni dwar dan il-punt li l-Kummissjoni, wara investigazzjoni li bdiet fl-2003, applikat rettifika għall-Istat Membru għas-sena finanzjarja 2009, rigward l-organizzazzjoni tas-sistema ta’ rimbors tal-aġenziji tal-ħlas, proporzjonata għall-valur tal-każijiet fejn, peress li ma ġewx deċiżi dak iż-żmien mill-Kummissjoni stess, skont il-leġiżlazzjoni Komunitarja fis-seħħ dak iż-żmien, wieħed jistenna li tapplika l-leġiżlazzjoni l-ġdida, u għalhekk li jiġu suġġetti għar-regola tal-imsejjaħ fifty — fifty adottata mir-Regolament (KE) Nru 1290/05. Ir-rettifika finanzjarja inkwistjoni tidher illeġittima peress li ddeterminat l-issuġġettar għall-Istat Membru ta’ 50 % tat-totali relattivi, awtomatikament, skont dak li hu previst fl-Artikolu 32(5) tar-Regolament (KE) Nru 1290/05, applikat retroattivament b’mod illeġittimu fir-rigward ta’ investigazzjoni dwar il-ġestjoni tad-djun li għandha bħala suġġett, essenzjalment, “is-sitwazzjoni osservata fl-2002/2003”, kif ammess espressament mill-Kummissjoni stess. Barra minn hekk, għall-istess każijiet suġġetti tal-investigazzjoni, jirriżulta li diġà saret korrezzjoni finanzjarja ta’ 50 % lill-Istat Taljan, skont l-Artikolu 32 permezz ta’ deċiżjoni tal-Kummissjoni C(2007) 1901 tas-27 ta’ April 2007. Issa, permezz tad-deċiżjoni kkontestata, il-Kummissjoni tapplika, għall-istess każijiet u abbażi tal-istess kontestazzjonijiet, korrezzjoni finanzjarja oħra puntwali li tammonta għal 100 % tat-total tal-krediti mhux irkuprati. Għalhekk jidher illeġittimu u deċiżament sproporzjonat li wara snin jiġi impost 50 % oħra bħala sanzjoni, speċjalment bi ksur ċar tal-prinċipju tan-“ne bis in idem”.
MT Il-Ġurnal Uffiċjali tal-Unjoni Ewropea C 80/28

Rikors ippreżentat fid-19 ta’ Jannar 2011 — Universal vs Il-Kummissjoni

(Kawża T-42/11)

2011/C 80/53

Lingwa tal-kawża: l-Ingliż

Partijiet

Rikorrenti: Universal Corp. (Richmond, l-Istati Uniti) (rappreżentant: C. R. A. Swaak, avukat)

Konvenuta: Il-Kummissjoni Ewropea

Talbiet tar-rikorrenti

— tannulla d-deċiżjoni kkontestata stabbilita fl-ittri tat-12 u tat-30 ta’ Novembru 2010; u/jew

— tiddikjara li r-rikorrenti ma tistax tiġi obbligata tħallas il-multa kollha jew parti minnha imposta f’din il-kawża sakemm tingħata sentenza definittiva fil-Kawża T-12/06, Deltafina vs Il-Kummissjoni, jew f’kull proċeduri sussegwenti; u

— tikkundanna lill-Kummissjoni Ewropea għall-ispejjeż.

Motivi u argumenti prinċipali

Permezz tar-rikors tagħha, ir-rikorrenti titlob l-annullament, skont l-Artikolu 263 TFUE, tad-deċiżjoni tal-Kummissjoni li tinstab fl-ittra tagħha tat-12 ta’ Novembru 2010, indirizzata lil Universal Corporation, u kkonfermata bl-ittra tat-30 ta’ Novembru 2010, li teżiġi lil din tal-aħħar tħallas il-multa flimkien u in solidum imposta fuq Universal Corporation u Deltafina SpA fil-Każ COMP/C.38.281/B.2 — Tabakk mhux ipproċessat — Italja, tal-20 ta’ Ottubru 2005, wara l-irtirar tal-Kawża T-34/06 Universal Corp. vs Il-Kummissjoni iżda qabel ir-riżoluzzjoni tal-Kawża T-12/06 Deltafina SpA vs Il-Kummissjoni u kull proċeduri sussegwenti.

Insostenn tar-rikors tagħha, ir-rikorrenti tinvoka tliet motivi.

(1) Skont l-ewwel motiv, id-deċiżjoni hija vvizzjata bi żball: — Id-deċiżjoni kkontestata hija vvizzjata bi żball inkwantu l-multa hija kompletament koperta mill-garanzija pprovduta mis-sussidjarja tagħha Deltafina. Ir-rikorrenti hija responsabbli flimkien u in solidum bħala l-kumpannija parent 100 % għall-ħlas tal-multa imposta mill-Kummissjoni fuq Deltafina għall-parteċipazzjoni diretta tagħha fil-ksur. Għaldaqstant, l-irtirar tar-rikors għal annullament ippreżentat mir-rikorrenti ma għandux effett fuq il-kwistjoni dwar meta għandha titħallas il-multa.

(2) It-tieni motiv huwa bbażat fuq ksur tal-prinċipju ta’ protezzjoni tal-aspettativi leġittimi: — Id-deċiżjoni kkontestata tikser il-prinċipju ta’ protezzjoni tal-aspettativi leġittimi fir-rigward tal-validità tal-garanzija bankarja sal-konklużjoni tal-proċeduri ta’ Deltafina. Billi aċċettat garanzija bankaraja relatata mar-rikors għal annullament minn Deltafina, il-Kummissjoni ħolqot l-aspettattiva leġittima li hija kienet ser tastjeni ruħha milli titlob il-ħlas tal-multa qabel ma tingħata sentenza definittiva fil-Kawża T-12/06. Barra minn hekk il-Kummissjoni kisret l-aspettattiva leġittima tar-rikorrenti fir-rigward ta’ trattament konsistenti, mill-Kummissjoni, tar-rikorrenti u ta’ Deltafina bħala impriża waħda għall-għanijiet ta’ responsabbiltà u ta’ eżekuzzjoni forzata.
(4)

Permezz tar-raba’ motiv ir-rikorrenti jsostnu li l-Kummissjoni wettqet numru ta’ żbalji meta imputat l-allegat ksur lil Singapore Airlines Cargo PTE Ltd peress illi: — il-Kummissjoni wettqet diversi żbalji ta’ liġi u ta’ evalwazzjoni meta analizzat u qieset kuntatti qabel l-1 ta’ Mejju 2004, kuntatti dwar talbiet mill-operaturi għal ħlasijiet ta’ kummissjonijiet, kuntatti dwar il-ħlasijiet addizzjonali fuq is-sigurtà, kuntatti dwar il-ħlasijiet addizzjonali fuq il-fjuwil barra mill-UE u kuntatti dwar il-ħlasijiet addizzjonali fuq il-fjuwil fl-UE; — il-Kummissjoni wettqet żbalji ta’ liġi u ta’ evalwazzjoni fir-rigward tal-użu tal-kuntatti ta’ alleanza WOW sabiex tistabbilixxi l-parteċipazzjoni ta’ Singapore Airlines Cargo PTE Ltd fl-allegat ksur; u — il-Kummissjoni ma stabbilixxitx li Singapore Airlines Cargo PTE Ltd kienet taf jew kellha tkun taf bl-allegat ksur jew bl-elementi li jikkostitwixxuh.
MT Il-Ġurnal Uffiċjali tal-Unjoni Ewropea C 72/24

Rikors ippreżentat fis-7 ta’ Jannar 2011 — Bank Kargoshaei et vs Il-Kunsill

(Kawża T-8/11)

2011/C 72/41

Lingwa tal-kawża: l-Ingliż

Partijiet

Rikorrenti: Bank Kargoshaei, Bank Melli Iran Investment Company, Bank Melli Iran Printing and Publishing Company, Cement Investment & Development Co., Mazandaran Cement Company, Melli Agrochemical Company, Shomal Cement Co., (Tehran, l-Iran) (rappreżentanti: L. Defalque u S. Woog, avukati)

Konvenut: Il-Kunsill tal-Unjoni Ewropea

Talbiet tar-rikorrenti

— tannulla l-paragrafu 5 li jinsab fit-Taqsima B tal-Anness tad-Deċiżjoni tal-Kunsill 2010/644/PESK, tal-25 ta’ Ottubru 2010, li temenda d-Deċiżjoni 2010/413/PESK dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (1), kif ukoll l-paragrafu 5 li jinsab fit-Taqsima B tal-Anness VIII tar-Regolament tal-Kunsill (UE) Nru 961/2010, tal-25 ta’ Ottubru 2010, dwar miżuri restrittivi kontra l-Iran u li jħassar ir-Regolament (KE) Nru 423/2007 (2), u tannulla d-deċiżjoni li hemm fl-ittra tal-Kunsill tat-28 ta’ Ottubru 2010;

— tiddikjara li l-Artikolu 20(1)(b) tad-Deċiżjoni tal-Kunsill tas-26 ta’ Lulju 2010 (3) u l-Artikolu 16(2)(a) tar-Regolament tal-Kunsill (UE) Nru 961/2010 huma illegali u li ma humiex applikabbli fuq ir-rikorrenti;

— tikkundanna lill-Kunsill għall-ispejjeż.

Motivi u argumenti prinċipali

Insostenn tar-rikors tagħhom, ir-rikorrenti jressqu motivi li huma identiċi għal dawk imressqa mir-rikorrenti fil-Kawża T-7/11, Bank Melli Iran vs Il-Kunsill.

(1) ĠU L 281, p. 81.

(2) ĠU L 281, p. 1.

(3) 2010/413/CFSP: Deċiżjoni tal-Kunsill tas- 26 ta’ Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK, JO L 195, p. 39.
—

tannulla r-Regolament ta’ Implimentazzjoni tal-Kunsill (UE) Nru 1243/2010, tal-20 ta’ Diċembru 2010, li jimponi dazju antidumping definittiv fuq l-importazzjonijiet tat-twavel għall-mogħdija li joriġinaw mir-Repubblika Popolari taċ-Ċina prodotti minn Since Hardware (Guangzhou) Co., Ltd. (1);
MT Il-Ġurnal Uffiċjali tal-Unjoni Ewropea C 139/27

Rikors ippreżentat fis-17 ta’ Marzu 2011 — Cofra vs UASI — O2 (can do)

(Kawża T-163/11)

2011/C 139/52

Lingwa tar-rikors: il-Ġermaniż

Partijiet

Rikorrenti: Cofra Holding AG (Zug, l-Isvizzera) (rappreżentanti: K.-U. Jonas u J. Bogatz, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra fil-proċedimenti quddiem il-Bord tal-Appell: O2 Holdings Ltd (Slough, ir-Renju Unit)

Talbiet tar-rikorrenti

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-10 ta’ Jannar 2011 fil-Każ R 246/2009-4;

— tikkundanna lill-konvenut u, jekk ikun il-każ, il-parti l-oħra fil-proċedimenti għall-ispejjeż.

Motivi u argumenti prinċipali

Applikant għat-trade mark Komunitarja: O2 Holding Ltd.

Trade mark Komunitarja kkonċernata: trade mark verbali “can do” għal prodotti u servizzi fil-klassijiet 9, 16, 25, 35, 36, 38 u 43

Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti

Trade mark jew sinjal invokat insostenn tal-oppożizzjoni: trade mark figurattiva nazzjonali, li fiha l-element verbali “CANDA”, għal prodotti fil-klassi 25

Deċiżjoni tad-Diviżjoni tal-Oppożizzjoni: oppożizzjoni miċħuda

Deċiżjoni tal-Bord tal-Appell: appell miċħud

Motivi invokati: ksur tal-Artikolu 15 u tal-Artikolu 42(2) tar-Regolament (KE) Nru 207/2009 (1) u tar-Regola 22 tar-Regolament (KE) Nru 2868/95 (2), billi l-Bord tal-Appell applika kriterji li kienu restrittivi wisq fl-evalwazzjoni tal-prova tal-użu ġenwin u ma ħax biżżejjed inkunsiderazzjoni s-sitwazzjoni partikolari ta’ bejgħ fl-impriża tar-rikorrenti. Barra minn hekk, ksur tal-Artikolu 76(2) tar-Regolament (KE) Nru 207/2009, billi l-Bord tal-Appell naqas b’mod żbaljat milli jikkunsidra d-dokumenti varji ppreżentati insostenn tal-użu ġenwin tat-trade mark invokata fl-oppożizzjoni. Fl-aħħar nett, ksur tal-Artikolu 75(2) tar-Regolament (KE) Nru 207/2009, billi l-Bord tal-Appell ma informax lir-rikorrenti bil-fatt li huwa kien ikkunsidra l-prova tal-użu ġenwin bħala insuffiċjenti u ma tax lir-rikorrenti l-opportunità li tippreżenta provi oħra fis-seduta.

(1) Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).

(2) Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU Edizzjoni Speċjali bil-Malti, Kapitolu 17, Vol. 1, p. 189)
MT Il-Ġurnal Uffiċjali tal-Unjoni Ewropea C 139/27

Rikors ippreżentat fis-17 ta’ Marzu 2011 — Cofra vs UASI — O2 (can do)

(Kawża T-162/11)

2011/C 139/51

Lingwa tar-rikors: il-Ġermaniż

Partijiet

Rikorrenti: Cofra Holding AG (Zug, l-Isvizzera) (rappreżentanti: K.-U. Jonas u J. Bogatz, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: O2 Holdings Ltd (Slough, ir-Renju Unit)

Talbiet tar-rikorrenti

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-10 ta’ Jannar 2011, fil-Każ R 242/2009-4;

— tikkundanna lill-konvenut u, fejn xieraq, lill-parti l-oħra, għall-ispejjeż.

Motivi u argumenti prinċipali

Applikant għat-trade mark Komunitarja: O2 Holdings Ltd.

Trade mark Komunitarja kkonċernata: it-trade mark verbali “can do” għal prodotti u servizzi fil-klassijiet 9, 16, 25, 35, 36, 38 u 43

Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti

Trade mark jew sinjal invokat insostenn tal-oppożizzjoni: it-trade mark verbali “CANDA” għal prodotti fil-klassi 25

Deċiżjoni tad-Diviżjoni tal-Oppożizzjoni: oppożizzjoni miċħuda

Deċiżjoni tal-Bord tal-Appell: appell miċħud

Motivi invokati: ksur tal-Artikolu 15 u tal-Artikolu 42(2) tar-Regolament (KE) Nru 207/2009 (1) kif ukoll tar-Regola 22 tar-Regolament (KE) Nru 2868/95 (2), billi l-Bord tal-Appell stabbilixxa kriterji stretti wisq għall-evalwazzjoni tal-prova ta’ użu ġenwin u ma ħax inkunsiderazzjoni biżżejjed is-sitwazzjoni partikolari ta’ bejgħ fl-impriża tar-rikorrenti. Barra minn dan, ksur tal-Artikolu 76 (2) tar-Regolament (KE) Nru 207/2009, billi l-Bord tal-Appell b’mod żbaljat ma kkunsidrax id-dokumenti pprovduti għall-prova tal-użu ġenwin tat-trade mark opposta. Fl-aħħar nett, ksur tal-Artikolu 75(2) tar-Regolament (KE) Nru 207/2009, billi l-Bord tal-Appell ma informax lir-rikorrenti bil-fatt li huwa ma jikkunsidrax il-provi ta’ użu li ġew prodotti bħala suffiċjenti u billi ma tax il-possibbiltà lir-rikorrenti li tipproduċi provi oħra fil-kuntest tas-seduta.

(1) Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).

(2) Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU Edizzjoni Speċjali bil-Malti: Kapitolu 17, Vol. 1, p. 189).
MT Il-Ġurnal Uffiċjali tal-Unjoni Ewropea C 145/37

Rikors ippreżentat fit-28 ta’ Marzu 2011 — MIP Metro vs UASI — Jacinto (My Little Bear)

(Kawża T-183/11)

2011/C 145/62

Lingwa tar-rikors: l-Ingliż

Partijiet

Rikorrenti: MIP Metro Group Intellectual Property GmbH & Co. KG (Düsseldorf, il-Ġermanja) (rappreżentanti: J.-C. Plate u R. Kaase, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Manuell Jacinto, Lda (S. Paio de Oleiros, il-Portugall)

Talbiet

Ir-rikorrenti titlob lill-Qorti Ġenerali jogħġobha:

— tissospendi l-proċeduri sakemm tingħata d-deċiżjoni finali tal-Uffiċċju Portugiż għat-Trade marks dwar talba għal revoka mressqa mir-rikorrenti kontra t-trade mark Portugiża preċedenti bir-reġistrazzjoni Nru 384674 fit-23 ta’ Marzu 2011;

— f’każ li t-talba għas-sospensjoni tal-proċeduri ma tintlaqax, tkompli bil-proċeduri u;

— tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-20 ta’ Jannar 2011, fil-Każ R 494/2010-1; u

— tikkundanna lill-konvenut għall-ispejjeż, inklużi dawk tal-appell.

Motivi u argumenti prinċipali

Applikanti għat-trade mark Komunitarja: Ir-rikorrenti

Trade mark Komunitarja kkonċernata: It-trade mark figurattiva “My Little Bear”, bil-kuluri kannella, iswed, aħmar u abjad, għal prodotti fil-klassijiet 12, 18, 20, 24, 25 u 28 — Applikazzjoni għal trade mark Komunitarja Nru W00962622

Proprjetarju tat-trade mark jew tas-sinjal invokat insostenn tal-oppożizzjoni: Il-parti l-oħra quddiem il-Bord tal-Appell

Trade mark jew sinjal invokat: It-trade mark figurattiva Portugiża Nru 384674, “My Little Bear”, għal prodotti fil-klassi 18.

Deċiżjoni tad-Diviżjoni tal-Oppożizzjoni: Applikazzjoni miċħuda għall-prodotti kkontestati kollha

Deċiżjoni tal-Bord tal-Appell: Appell miċħud

Motivi invokati: Ksur tal-Artikolu 8(1)(b) tar-Regolament tal-Kunsill Nru 207/2009, peress li l-Bord tal-Appell assuma b’mod żbaljat li jkun hemm probabbiltà ta’ konfużjoni bejn it-trade mark li għaliha saret l-applikazzjoni u t-trade mark opposta, minħabba l-fatt li l-elementi verbali jkunu elementi dominanti fit-trade marks kumplessi.
MT Il-Ġurnal Uffiċjali tal-Unjoni Ewropea C 152/27

Rikors ippreżentat fit-18 ta’ Marzu 2011 — Sport Eybl & Sports Experts vs UASI — Seven (SEVEN SUMMITS)

(Kawża T-179/11)

2011/C 152/48

Lingwa tar-rikors: l-Ingliż

Partijiet

Rikorrenti: Sport Eybl & Sports Experts GmbH (Wels, l-Awstrija) (rappreżentant: S. Fürst, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Seven SpA (Leinì, l-Italja)

Talbiet

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-17 ta’ Jannar 2001 fil-Każ R 364/2010-4;

— tiffissa l-ammont totali tal-ispejjeż li għandhom jitħallsu mill-konvenut.

Motivi u argumenti prinċipali

Applikant għat-trade mark Komunitarja: ir-rikorrenti

Trade mark Komunitarja kkonċernata: it-trade mark figurattiva “SEVEN SUMMITS”, imlewma bil-blu u bl-aħmar, għal, fost affarijiet oħra, oġġetti fil-klassi 18 — Applikazzjoni għat-trade mark Komunitarja Nru 6307243

Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra quddiem il-Bord tal-Appell

Trade mark jew sinjal invokat: Reġistrazzjoni tat-trade mark Komunitarja Nru 3489234 fir-rigward tat-trade mark figurattiva “Seven”, għal oġġetti fil-klassijiet 16 u 18; Reġistrazzjoni tat-trade mark Komunitarja Nru 4783866 fir-rigward tat-trade mark figurattiva “7Seven”, għal oġġetti fil-klassijiet 16 u 18

Deċiżjoni tad-Diviżjoni tal-Oppożizzjoni: Oppożizzjoni milqugħa

Deċiżjoni tal-Bord tal-Appell: Appell miċħud

Motivi invokati: Ksur tal-Artikolu 8(1) tar-Regolament tal-Kunsill Nru 207/2009, għaliex il-Bord tal-Appell stabbilixxa b’mod żbaljat l-eżistenza ta’ probabbiltà ta’ konfużjoni.
(1)

skont l-Artikolu 267 TFUE, tiddikjara illegali d-Deċiżjoni tal-Kummissjoni Ewropea, tat-23 ta’ Frar 2011, dwar l-għajnuna mill-Istat Nru C 38/B/2004 (ex NN 58/2004) u Nru C 13/2006 (ex N587/2005) li l-Italja implementat favur, fost oħrajn, ir-rikorrenti u b’hekk tiddikjara l-annullament totali jew parzjali tagħha;
—

tannulla d-Deċiżjoni tal-Kummissjoni C(2011) 1363 finali, tat-8 ta’ Marzu 2011, dwar l-għajnuna mill-Istat C 24/2009 mogħtija mil-Awstrija skont il-Liġi dwar l-elettriku ekoloġiku (Ökostromgesetz) lill-impriżi li jikkonsmaw kwantitajiet kbar ta’ enerġija [Għajnuna C 24/09 (ex N 446/08)];